

**K O R R A L D U S**

**K O R R A L D U S**

  **EELNÕU**

Rakvere, --. august 2025 nr

**Projekteerimistingimuste määramine Elektrilevi OÜ**

**elektrirajatise Rakvere-Põhja haru L103A 110 kV**

**sisestusliini**  **ehitusprojekti koostamiseks**

Rakvere Linnavalitsusele esitati 11.07.2025 projekteerimistingimuste taotlus nr. 2511002/13068 Rakvere-Põhja haru L103A 110 kV sisestusliin  ehitusprojekti koostamiseks, aadressil Rakvere linn, 17189 Rakvere sissesõit T1, Lõõtspilli tänav, Lõõtspilli tn 2, Narva tn 36, Suupilli tänav, Suupilli tn 1 ja Torupilli tn 9. Taotluse juurde on lisatud:

1. Asendiskeem, L103A\_Rakvere\_Põhja\_sisestus.png.

Teavitus kavandatava ehitise projekteerimistingimuste taotlemisest ja projekteerimistingimuste eelnõu oli avaldatud Rakvere Linnavalitsuse koduleheküljel. Antud projekteerimistingimustega ei käsitleta detailplaneeringutega antud hoonete ehitusõigust. Projekteerimistingimuste eelnõu oli saadetud läbi ehitisregistri arvamuse avaldamiseks kavandatavast ehitustegevusest mõjutatuile; Elektrilevi OÜ, osaühing Jaotusvõrk, AS Elering, AS Rakvere Vesi, Telia Eesti AS, AS Gaasivõrk ning Lõõtspilli tn 2, Suupilli tänav, Suupilli tn 1 ja Torupilli tn 9 katastriüksuste omanikele.

Menetluses arvamuste avaldamise käigus esitati projekteerimistingimuste eelnõule järmised märkused:

-----------------------------------------------------------------------------------------------------------------

Kui arvamuse andja ei ole arvamust avaldanud loetakse, et arvamuse andja on eelnõuga päri.

Võttes aluseks ehitusseadustiku § 83 lg 1 p 2, § 26, lg 3 ja lg 4, Rakvere linnavolikogu 17.02.2010 määrusega nr 6 kehtestatud „Rakvere linna üldplaneeringu“ ja Rakvere linnavolikogu 21.06.2017 määruse nr 9 „ Ehitustegevuse ja planeerimisalase tegevuse korraldamine“ § 7 lg 1, annab Rakvere linnavalitsus k o r r a l d u s e:

1. Määrata projekteerimistingimused elektrirajatise rajamiseks, asukohaga Rakvere linn, 17189 Rakvere sissesõit T1, Lõõtspilli tänav, Lõõtspilli tn 2, Narva tn 36, Suupilli tänav, Suupilli tn 1 ja Torupilli tn 9 katastriüksustel vastavalt korralduse lisale.
2. Korraldus jõustub teatavakstegemisest projekteerimistingimuste taotlejale.
3. Isikul, kelle õigusi korraldusega või haldusmenetluse käigus rikuti, on õigus esitada vaie haldusmenetluse seaduses sätestatud korras Rakvere Linnavalitsusele asukohaga Rakvere, Lai tn 20 30 päeva jooksul arvates päevast, millal isik vaidlustatavast korraldusest või toimingust teada sai või oleks pidanud teada saama, või esitada kaebus Tartu Halduskohtule halduskohtumenetluse seadustikus sätestatud korras ja tingimustel.

 LISA

Rakvere linnavalitsuse --.august 2025

korralduse nr ---- juurde

**Projekteerimistingimused**

Määratud Rakvere linnavalitsuse --. august 2025 korraldusega nr ------ aadressil Rakvere linn, 17189 Rakvere sissesõit T1, Lõõtspilli tänav, Lõõtspilli tn 2, Narva tn 36, Suupilli tänav, Suupilli tn 1 ja Torupilli tn 9, ehitusprojekti koostamiseks 11.07.2025 esitatud projekteerimistingimuste taotluse nr 2511002/13068 alusel.

1. Üldandmed:

1.1 Katastriüksuse tunnus; kinnistu aadress; maakasutuse sihtotstarve; kinnistu pindala:

66301:032:0390 Rakvere linn, Narva tn 36; tootmismaa 100%; 6446,0 m²;

66301:032:0016 Rakvere linn, Torupilli tn 9; elamumaa 100 %; 8415,0 m²;

66301:032:0018 Rakvere linn, Suupilli tn 1; elamumaa 100 %; 6771,0 m²;

66301:032:0017 Rakvere linn, Suupilli tänav; transpordimaa 100 %; 2655,0 m²;

66301:032:0026 Rakvere linn, Lõõtspilli tänav; transpordimaa 100 %; 2594,0 m²;

66301:001:0649 Rakvere linn, Lõõtspilli tn 2; ärimaa 100 %; 59313,0 m²;

66301:032:0006 Rakvere linn, 17189 Rakvere sissesõit T1; transpordimaa 100%; 4599,0 m²;

1.2 Kavandatav ehitustegevus: elektrirajatise püstitamine.

2. Lähtematerjal:

2.1 Projekteerimistingimuste taotlus 11.07.2025 nr 2511002/13068 ja lisad;

2.2 Kehtiv üldplaneering: „Rakvere linna üldplaneering“;

2.3 Kavandatava ehitustegevuse alal on järgmine detailplaneering:

 „Vaali maaüksuse detailplaneering“

 „Vaala keskuse detailplaneering“

 „Lõõtspilli tn 2, Lõõtspilli tn 21 ja piirnevate tänavate detailplaneering“.

3. Arhitektuursed ja linnaehituslikud nõuded projekteerimiseks:

3.1 Asukoht: vastavalt projekteerimistingimuste taotluses näidatud ehitise asukohal/nimetatud katastriüksuste aadressil;

3.2 Kasutamise otstarve: maakaabelliin ;

3.3 Tehniline teostus: elektritaristu lahendada maakaabelliinina, tänava transpordimaal rajada kinnisel meetodil. Ehitustegevusest puudutatud alal esialgne olukord taastada. Kasutusest väljaminev taristu likvideerida. Mitme kaitsevööndiga ehitise kaitsevööndid maksimaalselt ühitada - tagada ruumiline kattumine võimalikult suures ulatuses;

3.4 Haljastus: olemasolev kõrghaljastus säilitada;

3.5 Keskkonnakaitse ja jäätmekäitlus: lahendada ehitusprojekti koosseisus;

3.6 Muud nimetamata nõuded:

3.6.1 Projekteerija tellib või viib läbi kõik vajalikud uuringud;

3.6.2 Projekteerimisel arvestada õigusaktidest ja kavandatava ehitise asukohast, (sealhulgas olemasolevate geodeetiliste märkidest, teedest/tänavatest/platsidest, tehnovõrkudest, rajatistest ja nende kaitsevöönditest jms) tingitud kitsenduste ja piirangutega;

3.6.3 Projekteerimisel arvestada ametkondade, tehnovõrkude valdajate, kinnisasjade omanike ja Rakvere Linnavalitsuse poolt esitatavate tingimuste/märkuste ja nõuetega;

3.6.4 Mitte piirata ehitamisest puudutatud kinnistute ja naaberkinnistute omandi-, kasutus- ja ehitusõigust;

3.6.5 Elektrirajatise ehitamiseks tuleb ehitamisest huvitatud isikul enne ehitusteatise esitamist sõlmida kinnistute omanikega ja tehnovõrkude valdajatega piiratud asjaõiguse lepingud.

4. Nõuded ehitusprojekti koostamiseks:

4.1 Ehitusprojekti koostamisel lähtuda Eesti Vabariigi õigusaktidest, projekteerimisnormidest, standarditest, majandus- ja taristuministri 17. juuli 2015.a määrusest nr 97 „Nõuded ehitusprojektile“ ja heast ehitustavast;

4.2 Ehitusprojekti alusplaanina kasutada topo-geodeetilise uuringu pädeva tegija poolt koostatud nõuetele vastavat topograafilist plaani mõõtkavas 1:500 või 1:1000, plaan kooskõlastada Rakvere Linnavalitsusega;

4.3 Ehitusprojekti lisada projekteerimistingimused ja tehnovõrkude poolt projekteerimiseks väljastatud tehnilised tingimused;

4.4 Ehitusprojekti digitaalsel vormistamisel juhinduda majandus- ja kommunikatsiooni- ministeeriumi veebilehel avaldatud juhendist.

5. Ehitusprojekti esitamine:

5.1 Ehitusprojekt esitada Rakvere linnavalitsusele ehitisregistrisse elektrooniliseks menetlemiseks.